อนุทิน

อนุทินครั้งที่ 1 วันนี้เป็นการเรียนครั้งที่ 1 วันที่ 20 พฤศจิกายน 2553 อาจารย์ให้สมัครเข้าเป็นสมาชิก kruthai.ning.com โดยเข้าไปลงทะเบียน (sign up) ครั้งแรกเกิดปัญหาในการกรอก Email Address และส่วนอื่น ๆไม่ถูกต้องทำให้การสมัครล่าช้า แต่ได้รับความช่วยเหลือจากน้องณัฐมล ตั้งแต่การสมัครเข้าเป็นสมาชิกจนถึงการเข้าใช้'งาน (sign in) จนสำเร็จ และอาจารย์แนะนำการเข้าไปสร้างบล็อกของตนเอง แต่ก่อนจะสร้างอาจารย์ได้ให้ความหมายของบล็อกว่าเป็นการเขียนประสบการณ์ ข้อมูลและความคิดเห็นเกี่ยวกับตัวผู้เขียนลงไป ข้อมูลสามารถแก้ไขได้ตลอดเวลา ส่วนการเขียนฟอรัมเป็นการแลกเปลี่ยนความคิดเห็นเชิงวิชาการ ซึ่งจะต้องมีประเด็นความสนใจและมีการอภิปรายกัน ถ้าจะแก้ไขในส่วนที่ตัวเองร่วมอภิปรายต้องแก้ไขภายในเวลา 15 นาที ทำให้ข้าพเจ้าเกิดความเข้าใจมากขึ้นระหว่างความแตกต่างของบล็อกและฟอรัม หลังจากนั้นได้เข้าไปศึกษาและทำความเข้าใจเกี่ยวกับประมวลรายวิชา(Course Syllabus) วิชา สื่อ ไอซีที และนวัตกรรมเพื่อการเรียนรู้วิทยาศาสตร์(01159531) และเข้าไปเรียนรู้วิธีการใช้งานตั้งแต่การเลือกกลุ่ม การเลือกรูปแบบบล็อก การฝึกเขียนและแก้ไขข้อความในบล็อกของตนเองโดยการทำบันทึกอนุทินครั้งที่ 1 และวิธีการอภิปรายแสดงความคิดเห็นเกี่ยวกับงานของอาจารย์เรื่องความเข้าใจทฤษฎี Constructivism ซึ่งข้าพเจ้าได้แสดงความคิดเห็นและโพสต์ลงในบล็อกของตนเอง แต่อาจารย์ได้ขยายความรู้ความเข้าใจเกี่ยวกับทฤษฎี Constructivism โดยใช้ผังมโนทัศน์ และอธิบายแนวความคิดของเจ้าของทฤษฎีคือ เพียเจต์กับไวท์ก๊อตกี้ ซึ่งข้าพเจ้าสามารถสรุปประเด็นของแนวคิดทฤษฎีนี้ได้ว่า เป็นการเชื่อมโยงความรู้เก่าหรือประสบการณ์เดิมกับความรู้ใหม่เข้าด้วยกันนั่นคือเกิดความไม่สมดุลขึ้น คนก็จะคิดแก้ปัญหา ออกแบบ สร้าง ปฏิบัติ โดยใช้การปฏิสัมพันธ์ระหว่างสิ่งแวดล้อม สื่อ นวัตกรรมและการแลกเปลี่ยนความคิดเห็นซึ่งกันและกัน จึงทำให้เกิดการสร้างความรู้ได้ด้วยตนเอง เกิดผลผลิตทางด้านผลงาน(ชิ้นงาน/ภาระงาน) ซึ่งเป็นตัวสะท้อนการเรียนรู้นั้นทำให้เกิดสมดุลอีกครั้งหนึ่ง วิธีการเรียนรู้นี้จะทำให้เกิดความรู้ที่คงทน การเรียนวันนี้ทำให้ข้าพเจ้ามีความรู้ความเข้าใจเพิ่มขึ้น ตั้งแต่การสมัครเป็นสมาชิก kruthai.ning.com การเข้าใช้งาน และโดยเฉพาะความเข้าใจเกี่ยวกับทฤษฎี Constructivism อาจารย์อธิบายและสรุป concept ได้เข้าใจดีมาก ทำให้เกิดแรงกระตุ้นและเห็นแนวทางที่จะนำไปใช้กับนักเรียนของตนเองได้เป็นอย่างดี อนุทินครั้งที่ 2 วันนี้อาจารย์ทบทวนเกี่ยวกับทฤษฎี Constructivism, Constructionism และConnectivism ซึ่งทั้งสามรูปแบบเป็นแนวคิดที่คล้ายกันและมีความสัมพันธ์ซึ่งกันและกันซึ่งสามารถสรุปความสำคัญของ Constructivism ได้ว่าเป็นการเชื่อมโยงความรู้หรือประสบการณ์เดิมเข้ากับความรู้หรือประสบการณ์ใหม่โดยใช้การปฏิสัมพันธ์ซึ่งอาจเป็นการปฏิสัมพันธ์ระหว่างผู้เรียนกับสิ่งแวดล้อมหรือสื่อ และปฏิสัมพันธ์ระหว่างผู้เรียนกับผู้เรียนด้วยกัน Constructionism นั้นผู้เรียนจะต้องทำชิ้นงานซึ่งเป็นกลยุทธ์ที่เกิดจากการปฏิสัมพันธ์ และเรียกผลงานนี้ว่า โครงการ ส่วน Connectivism เป็นการเชื่อมโยงความรู้ระหว่างบุคคลด้วยการแลกเปลี่ยน แบ่งปันด้วยโลกคอมพิวเตอร์ ซึ่งทั้งสามรูปแบบนี้มีส่วนที่สำคัญคือใช้การปฏิสัมพันธ์เป็นตัวสร้างความรู้ และอาจารย์ยังกล่าวถึงรูปแบบการสอนแบบ 5 E ซึ่งเป็นการที่มี 5 ขั้นที่เน้นนักเรียนเป็นสำคัญ โดยในขั้นตอนการสำรวจและค้นหา และขั้นตอนการอธิบายเป็นขั้นตอนที่นักเรียนต้องสืบค้นความรู้ด้วยตนเอง เกิดปฏิสัมพันธ์ จึงเหมาะสมกับทฤษฎี Constructivism นอกจากนี้ยังกล่าวถึงปิระมิดของ Bloom ซึ่งแบ่งออกเป็น 6 ขั้นที่กล่าวถึงทักษะการคิดที่สำคัญเริ่มตั้งแต่ฐานล่างคือ ความรู้ความจำ , ความเข้าใจ , การนำไปประยุกต์ใช้ , การวิเคราะห์ , การประเมิน และการสร้างผลงานซึ่งอยู่ยอดสุดของปิรามิด และสุดท้ายได้เรียนรู้เกี่ยวกับนโยบายการปฏิรูปการศึกษาในทศวรรษที่ 2 คือ (2552 - 2561) ซึ่งมีแนวทางการดำเนินงาน 4 ด้าน คือ 1.พัฒนาคุณภาพคนไทยยุคใหม่ให้มีนิสัยใฝ่เรียนรู้ สามารถเรียนรู้ด้วยตนเองและแสวงหาความรู้อย่างต่อเนื่องตลอดชีวิต 2.พัฒนาคุณภาพครูยุคใหม่ที่เป็นผู้เอื้ออำนวยให้ผู้เรียนเกิดการเรียนรู้ เป็นวิชาชีพที่มี คุณค่า สามารถดึงดูดคนเก่ง คนดี มีใจรักในวิชาชีพครูมาเป็นครู 3.พัฒนาคุณภาพสถานศึกษาและแหล่งเรียนรู้ยุคใหม่เพื่อพัฒนาคุณภาพสถานศึกษาทุกระดับ/ประเภทให้สามารถเป็นแหล่งเรียนรู้ที่มีคุณภาพ และพัฒนาแหล่งเรียนรู้อื่นๆ สำหรับการศึกษาและเรียนรู้ทั้งในระบบโรงเรียน นอกระบบโรงเรียน และการศึกษาตามอัธยาศัย 4. พัฒนาคุณภาพการบริหารจัดการใหม่ที่มุ่งเน้นการกระจายอำนาจสู่สถานศึกษา เขตพื้นที่การศึกษา และองค์กรปกครองส่วนท้องถิ่น รวมทั้งการมีส่วนร่วมของผู้ปกครอง ชุมชน ภาคเอกชนและทุกภาคส่วน มีระบบการบริหารจัดการตามหลักธรรมาภิบาล และเมื่ออาจารย์ให้ศึกษาเพิ่มเติมเกี่ยวกับหลักสูตรแกนกลางการศึกษาขั้นพื้นฐาน 2551 พบว่าแนวทางการพัฒนาเยาวชนรุ่นใหม่มีความสอดคล้องกับแนวทางการปฏิรูปการศึกษาในทศวรรษที่ 2 คือหลักสูตรใหม่เน้นการพัฒนาสมรรถนะหลักของผู้เรียน และคุณลักษณะอันพึงประสงค์ สิ่งที่ได้เรียนรู้ในวันนี้ทำให้เห็นประโยชน์และแนวทางในการนำ Constructivism, Constructionism และ Connectivism ไปใช้ในการจัดการเรียนการสอน และมองเห็นเป้าหมายสำคัญของนโยบายการปฏิรูปการศึกษาในทศวรรษที่ 2 และเป้าหมายหลักสูตรแกนกลางการศึกษาขั้นพื้นฐาน 2551 ที่ครูทุกคนควรทำความเข้าใจอย่างถ่องแท้ก่อนที่จะนำหลักสูตรไปพัฒนาผู้เรียนนอกจากนี้ยังได้พัฒนาความรู้เกี่ยวกับการเพิ่มเพื่อนในบล็อกได้มากขึ้น ซึ่งอาจจะมีการติดขัดบ้างในตอนแรกแต่ต้องขอขอบคุณน้องๆ ที่ช่วยเหลือจนทำได้ แต่การส่งงานแต่ละครั้งก็ไม่ทราบว่าจะทำได้ถูกต้องหรือไม่แต่ก็จะพยายามคะ อนุทินครั้งที่ 3 วันนี้อาจารย์ทบทวนความรู้เกี่ยวกับ Constructivism Constructionism และConnectivism จากการสอบถามความเข้าใจนิสิตส่วนใหญ่จะให้ความหมายได้ถูกต้องแต่ยังไม่เกิดความเข้าใจที่ถ่องแท้ อาจารย์แนะนำว่าต้องใช้เวลาซึมซับความรู้นานพอสมควร และความรู้ที่ได้เพิ่มเติมในวันนี้คือ ความเข้าในการเรียนรู้ทรรศนะเดิม (Behavierism) ซึ่งมีนักการศึกษาหลายคนที่อยู่ในกลุ่มนี้ ทฤษฎีความรู้ที่เรียกว่า Cognetivism เป็นทฤษฎีที่ช่วยให้นักการศึกษาเกิดความรู้ความเข้าใจ คนเราเรียนรู้อย่างไร และการเรียนรู้เกิดขึ้นได้อย่างไร การเรียนรู้เป็นกระบวนการปรับรูปแบบโครงสร้างความรู้ความคิดให้เข้ากับประสบการณ์ใหม่ของแต่ละบุคคล นักการศึกษาแบ่งทฤษฎีความรู้ Cognitive Constructivism ของเพียเจต์ และ Social Constructivism ของไวก๊อตกี้ ซึ่งให้แนวคิดเกี่ยวกับการเชื่อมโยงสู่การพัฒนาซึ่งเป็นช่องว่างระหว่างระดับการพัฒนาปัจจุบันที่ผู้เรียนเป็นอยู่จาการเรียนรู้และแก้ปัญหาได้ด้วยตนเองกับระดับที่ผู้เรียนจะมีศักยภาพพัฒนาไปถึงได้ภายใต้การแนะนำของครู หรือผู้มีประสบการณ์ หรือผู้ใหญ่หรือจากการร่วมมือกับเพื่อนที่มีความสามารถมากกว่า ไวก็อตกี้ให้ความสำคัญกับเครื่องมือทางปัญญาว่าเป็นสิ่งที่ช่วยในการแก้ปัญหาและเป็นเครื่องมือที่ช่วยให้กระทำการใด ๆ ปิรามิดความรู้(Learning Pyramid) มีความสัมพันธ์เกี่ยวโยงกับกรวยประสบการณ์ของเดล ช่วยทำให้ตระหนักถึงรูปแบบกิจกรรมและการนำสื่อมาใช้เพื่อทำให้นักเรียนเกิดการเรียนรู้ได้อย่างมีประสิทธิผล ลักษณะของปิรามิดความรู้คือ เป็นแผนภาพแสดงกิจกรรมการเรียนการสอนในระดับต่าง ๆ เป็นสัดส่วนจากส่วนยอดของสามเหลี่ยมลงมาถึงฐานเพื่อแสดงถึงกิจกรรมที่มีประสิทธิผลต่อการเรียนรู้ กล่าวคือส่วนยอดถ้าครูใช้วิธีการบรรยายผู้เรียนจะเกิดความรู้ที่คงทนเพียง 5% แต่ส่วนฐานถ้าครูจัดให้ผู้เรียนนำความรู้ไปใช้สอนผู้อื่นหรือเพื่อนผู้เรียนจะมีความรู้ที่คงทนถึง 90% นอกจากนี้ยังได้เข้าไปศึกษาเว็บไซด์ TIM matric ซึ่งเป็นเทคโนโลยีเชิงบูรณา Matrix (TIM) แสดงให้เห็นว่าครูสามารถใช้เทคโนโลยีในการเสริมสร้างการเรียนรู้สำหรับนักเรียน K - 12 ประกอบด้วยห้าลักษณะคือ การใช้งาน ความร่วมมือ สร้างสรรค์ แท้จริง และเป้าหมาย ได้เข้าไปศึกษาวิดิโอเกี่ยวกับขั้นตอนการสอนแต่ละขั้นตอน ขณะที่อาจาย์เข้าไปใช้งาน  เพื่อให้นิสิตได้ทำงานกลุ่มเกิดปัญหาในขณะใช้งานและดำเนินการจัดกิจกรรมต่อไปไม่ได้ซึ่งอาจเกิดจากสาเหตุหลายๆสาเหตุ เช่น ระบบคอมพิวเตอร์เองหรือการเข้าไปใช้งานของนิสิตจำนวนมากที่ต้องให้เกิดความเข้าใจที่ถูกต้องในการใช้งาน อนุทินครั้งที่ 4 วันนี้อาจารย์ทบทวนเกี่ยวกับทฤษฎีการเรียนรู้ในช่วง 3 ยุค คือ ยุคแรก Behavior พฤติกรรมการเรียนรู้ดูที่การเปลี่ยนแปลงพฤติกรรม ยุคกลาง cognitive เป็นทฤษฎีเกี่ยวกับปัญญา ความคิดโดยสอนให้เชื่อมโยงความรู้เดิมกับความรู้ใหม่ และยุดล่าสุดคือ Constructivism เน้นการปฏิสัมพันธ์ระหว่างบุคคลและสิ่งแวดล้อมจึงทำให้เกิดการเรียนรู้ วันนี้ได้เรียนรู้เรื่องใหม่เกี่ยวกับการใช้สื่อไอซีที และนวัตกรรมเพื่อการเรียนรู้วิทยาศาสตร์ในยุคสื่อสังคม เยาวชนในศตวรรษที่ 21 เน้นการเรียนรู้โดยใช้สื่อไอซีที และสิ่งที่ได้เรียนรู้เพิ่มเติมคือ การเข้าใช้งานwww.kruvit.wikispaces.com เข้าไปหน้าหลัก(Home)ของอาจารย์ซึ่งได้สั่งงานให้ตั้งชื่อทีม คำขวัญ และสร้างหน้าเว็บเป็นชื่อของตนเอง พิมพ์ประวัติการศึกษา ประสบการณ์การสอน ประสบการณ์การทำงาน ผลงาน และอนุทินครั้งที่ 1-4 ในขณะทำก็มีปัญหาอยู่บ้างแต่ต้องขอขอบคุณอาจารย์และน้องสถาพรที่ช่วยให้คำแนะนำจนทำงานได้สำเร็จตามที่อาจารย์มอบหมาย อนุทินครั้งที่ 5 การเรียนรู้ในวันนี้มี 4 เรื่องคือ 1. การสร้าง jing download โดยเข้าไปใช้งานที่ [|www.google.com/a/ku.ac.th] jing download มีประโยชน์หลายอย่างเช่น เป็นการส่งแผนที่บอกเพื่อน ๆ ว่าเราอยู่ที่ไหน การทำคลิปวิดิโอ หรือการส่งข้อมูลเป็นรูปภาพ อักษรให้กับเพื่อน ๆ 2. ความสามารถของ Google โดยอาจารย์พาเข้าไปสมัครเป็นสมาชิกในกลุ่ม [|www.google.com/a/ku.ac.th] มีการสนทนาแลกเปลี่ยนกันในกลุ่มผ่านทาง google talk ซึ่งน่าสนใจมากสังเกตจากเพื่อน ๆ หลายคนชอบมากแต่น่าเสียเดียเวลาน้อยไปหน่อยเลยพูดคุยได้เป็นบางคนเท่านั้น 3. การทำปฏิทินส่วนตัวที่บันทึกได้ละเอียดแยกเป็นวัน สัปดาห์หรือเดือนเพื่อจัดตารางการทำงานหรือนัดหมายของตนเอง วิธีนี้สะดวก เป็นส่วนตัวจริง ๆ และอาจารย์ยังสอนวิธีตกแต่งให้น่าสนใจอีกด้วย 4. การแชร์ข้อมูลกับเพื่อน ๆ เช่น Power Point ซึ่งกิจกรรมในวันนี้ทำให้เห็นถึงความมหัศจรรย์ของ Google ที่สามารถอำนวยความสะดวกและทำให้เราได้เรียนรู้มากมายในสิ่งที่ไม่เคยรู้มาก่อน แต่สำคัญที่เราจะมีทักษะและวิธีการเรียนรู้ได้มากน้อยแค่ไหน วันนี้การเรียนรู้มีปัญหาอุปสรรคอยู่บ้างเนื่องจากตามไม่ทัน คอมพิวเตอร์ติดขัด เมื่อเกิดปัญหาก็จะดิ้นรนเพื่อจะแก้ปัญหาทำให้เกิดปฏิสัมพันธ์กับเพื่อน(อาจารย์บอก) จนเกิดการเรียนรู้และแก้ปัญหานั้นได้(ทฤษฎีการสร้างความรู้ของเพียเจต์และไวก็อตสกี) และต้องขอบคุณน้องสถาพร(กุ้งเต้นๆๆ)ที่ช่วยแนะนำมาโดยตลอด เรื่องที่อาจารย์สอนในวันนี้ทำให้เรามองเห็นประโยชน์ของ ICT ซึ่งเป็นช่องทางหนึ่งที่สำคัญที่จะนำเราไปหาแหล่งเรียนรู้ที่กว้างขึ้นและสะดวกรวดเร็ว สามารถนำไปประยุกต์ใช้เพื่อประโยชน์ในการเรียนการสอนได้เป็นอย่างดีเข้ากับโลกในยุคศตวรรษที่ 21 อนุทินครั้งที่ 6 สิ่งที่ได้เรียนรู้ในวันนี้คือ การได้วางแผนการทำงานการวืจารณ์งานวิจัย วิชาสัมมนาของ ดร.ปรียา เมื่อแบ่งงานแล้วอาจารย์บุปผชาติให้ปรึกษากันว่าจะมีการแลกเปลี่ยนและปรึกษาข้อมูลกันอย่างไร ส่วนใหญ่จะนำเสนอทาง mail โทรศัพท์ google talk แต่อาจารย์ได้แนะนำอีกช่องทางหนึ่งในการสื่อสารกันคือ การใช้ google App. ที่สามารถสร้างเว็บไซต์ของตนเองได้เพื่อจะติดต่อ พูดคุยกับเพื่อน และส่งงานกันในรูปของ ppt. ในกลุ่มของตนเอง ซึ่งสามารถปรับแต่งรูปแบบ เพิ่มรูปภาพ เพิ่มข้อความ เรียกข้อมูลจากตู้เก็บเอกสารมาใช้ได้ และวิธีแชร์ไฟล์กับเพื่อน การเรียนรู้ในวันนี้ได้ประโยชน์จาก อนุทินครั้งที่ 7 สิ่งที่ได้เรียนรู้ในวันนี้คือ 1. การใช้โปรแกรม authorstream แล้วไปเปิด Power Point ซึ่งสามารถดึงรูปภาพหรือวิดิโอที่ต้องการนำมาเป็นสื่อเพื่อใช้ในการเรียนการสอนใส่ลงใน ppt ซึ่งน่าสนใจและมีประโยชน์มากในการเรียนการสอน แต่ต้องใช้ window 2007 ซึ่งตอนแรกมีปัญหาอยู่บ้างเพราะใช้ window 2003 แต่ได้แก้ไขเป็น 2007 จึงสามารถเข้าใช้งานได้ตามปกติ 2. อาจารย์สอนให้สมัคร twitter ซึ่งเป็นช่องทางติดต่อสื่อสารอีกทางหนึ่งที่นิยมกัน แต่ควรระมัดระวังเกี่ยวกับการใช้ภาษาในการสื่อสารควรเป็นข้อความที่สุภาพ 3. การเข้าเว็บไซต์ delicious.com เพื่อเชื่อมโยงกันในลักษณะเครือข่ายทางสังคม แต่ต้องมี e-mail ของ yahoo จึงจะสามารถสมัครเข้าใช้งานได้ ซึ่งข้าพเจ้าสมัครไม่ทัน เพราะขออนุญาตออกก่อนเวลา 10 นาที เพื่อยืมหนังสือที่ห้องสมุดของคณะ อนุทินครั้งที่ 8 สิ่งที่ได้เรียนรู้ในวันนี้ คือ 1. การรู้จักไฟด์วิดิโอ มีนามสกุล avi mov .avi .mov และอาจารย์ได้นำเสนอนามสกุลที่น่าสนใจคือ swf โดยแปลง ppt ให้เป็น vdo Photostory และ Chockwave File 2. เข้าใช้งานโปรแกรม ppt แปลงเป็น vdo โดยเข้าไปที่ swf แล้วดาวน์โหลด ispring free ทำให้แปลงไฟล์ Flashได้ง่ายขึ้น และสามารถดึงไฟล์จาก youtube ขึ้นมาวางได้ 3.การนำไฟล์วีดีโอไปไว้ที่ youtube ต้องมีนามสกุล .avi .mp4 และ .wmv โดยเปลี่ยนนามสกุลของ Shockwave file ให้เป็น mp4 โดยใช้โปรแกรมแปลงไฟล์ เช่น iwisoft, vdo convertermaster ซึ่งนักเรียนสามารถเรียกดูได้ 4. การสร้าง vdo จากภาพ โดยเข้า photopeach.com อาจารย์ให้ค้นหาภาพที่ต้องการนำมาเก็บไว้ ประมาณ 5-7 ภาพ เพื่อจะนำมาสร้างเป็นเรื่องราว ซึ่งได้เลือกรูปดอกไม้ไว้เพื่อทำเป็นสื่อสอนเด็ก 5. การดาวน์โหลดโปรแกรม phothostory 3 เพื่อนำเสนอผลงาน โดยนำรูปดอกไม้ที่เลือกไว้มาสร้างเป็นเนื้อหาเรื่อง ส่วนประกอบของดอกไม้ สามารถใส่เสียงเพลง เสียงของเราเอง และพิมพ์คำบรรยายลงไปได้ และนำไปเก็บไว้ใน youtube แต่เมื่อเปิดใช้งานปรากฎว่าเกิดปัญหาคือ ทั้งตัวหนังสือและเสียงเพลงไม่ออกตามที่ต้องการ อนุทินครั้งที่ 9 สิ่งที่ได้เรียนรู้ในวันนี้คือ 1. การได้รู้จักwww.google.com/a/ku.ac.th ใช้ในเฉพาะภายในเครือข่ายเดียวกัน และเพื่อความปลอดภัยของผู้เรียนจึงมี facebook หรือ social media แต่ต้องมีอายุตั้งแต่ 13 ปีขึ้นไปจึงจะสมัครได้ 2. การสอนในศตวรรษที่ 21ต้องให้ผู้เรียนมีทักษะที่จำเป็นคือ cooperation (ความร่วมมือกันหรือทำงานเป็นกลุ่ม) collaboration (ให้ความร่วมมือโดยมีข้อตกลงร่วมกัน) 3. การสอนมี 3 step คือ - step 1 เปลี่ยนแปลงห้องเรียนให้เป็น Learning space คือ มีพื้นที่ให้นักเรียนได้เรียนรู้ ตามหลักของไอน์สไตน์จะต้องจัดสถานการณ์ให้นักเรียนได้เรียนรู้ ซึ่งได้เห็นตัวอย่างวิธีการสอนของกลุ่มสาระต่าง ๆ ของโรงเรียนเครือข่าย ICT ที่อาจารย์บุปผชาติ รับผิดชอบ หลักการของ Learning space คือ 1. talk (ผู้เรียนได้พูดคุยแลกเปลี่ยนเรียนรู้กัน) 2.build (สร้างความรู้ด้วยกัน) 3.creative (สร้างชิ้นงานที่สนใจร่วมกัน) 4.collaborate (ร่วมกันคิดร่วมกันทำ) 5.จัดห้องเรียนให้มีบรรยากาศที่เอื้อต่อการเรียนรู้ - step 2 สอนให้นักเรียนเกิดทักษะ คือ cooperation (ความร่วมมือกัน) และ collaboration (ให้ความร่วมมือกับผู้อื่น) แข่งขันกับตัวเองและให้ความร่วมมือกับผู้อื่น ซึ่ง Wiki ทำให้เราทำงานเป็นทีมได้ อุปสรรคที่สำคัญคือ ครูพูดมากเกินไป - step 3 ให้นักเรียนมีโอกาสได้ทำงานร่วมกับเพื่อนทางไกล(connects) เครื่องมือที่ช่วยเชื่อมโยงคือ skype ning google podomatic bloggerของgoogle และ wikispace 4. การสร้าง skype โดยเข้าไปที่ skype.com และเข้าไปสมัครป็นสมาชิก สามารถที่จะพูดคุยกับเพื่อนที่เป็นสมาชิกด้วยกันโดยผ่านทาง vidio อนุทินครั้งที่ 10 สิ่งที่ได้เรียนรู้ในวันนี้คือ 1. WebQuest เป็นกิจกรรมการเรียนการสอนที่ออกแบบมาให้เหมาะกับรูปแบบการเรียนการสอนบนเว็บ โดยเน้นว่าข้อมูลส่วนใหญ่ที่ผู้เรียนใช้มาจากเว็บ เน้นการรู้จักใช้ข้อมูลสารสนเทศมากกว่าการแสวงหาข้อมูลสารสนเทศ รูปแบบของกิจกรรมเว็บเครสท์สามารถสนับสนุนให้ผู้เรียนเรียนรู้โดยใช้กระบวนการคิดขั้นสูงอย่างขั้นการวิเคราะห์ การสังเคราะห์ และการประเมินผล ส่งเสริมให้ผู้เรียนได้ใช้ทักษะการแก้ปัญหา ผู้เรียนต้องค้นหาและสร้างสรรค์ความรู้จากการแสวงหาด้วยตนเอง จุดเด่นของการเรียนการสอนบนเว็บ คือมีฐานข้อมูลให้เสาะแสวงหาความรู้ และสามารถเรียนรู้ในรูปแบบของความร่วมมือ (Cooperative and Collaborative Learning) ได้เป็นอย่างดี แนวทางการสอนคือ ให้ผู้เรียนแสวงหาความรู้ในฐานข้อมูลของ World Wide Web และจากแหล่งข้อมูลที่จัดเตรียมและเสนอแนะไว้โดยครูผู้แนะนำอย่างมีความหมาย เนื้อหาความรู้อาจอยู่ในรูปของข้อเท็จจริง หรือประเด็นข้ออภิปรายต่างๆ ทั้งนี้ ผู้เรียนจะต้องมีการแสวงหาและวิเคราะห์หาคำตอบและรู้จักประยุกต์ใช้ความรู้มากกว่าการจำเนื้อหาสาระ โดยไม่สามารถนำไปใช้ได้ เว็บเครสท์ได้รับความสนใจเพราะได้เอื้อความสะดวกโดยมีโครงสร้างและคำแนะนำให้ทั้งอาจารย์และนักศึกษา การออกแบบ WebQuest ที่ดีจะต้องทำให้ผู้เรียนสามารถเรียนรู้ได้ด้วยตนเอง โดยมีครูเป็นผู้ชี้แนะและผู้อำนวยความสะดวกในการเรียนการสอน เป็นกิจกรรมที่สร้างสรรค์ มีทางเลือกและแนวทางยืดหยุ่นสำหรับผู้เรียนที่จะหาคำตอบและแสวงหาความรู้จากแหล่งความรู้ต่างๆ และเอื้อต่อการเรียนรู้แบบร่วมมือระหว่างผู้เรียน โดยมีองค์ประกอบที่สำคัญอยู่ 7 ส่วน คือ ขั้นบทนำ ขั้นภารกิจ ขั้นแหล่งข้อมูล ขั้นกระบวนการ ขั้นให้คำแนะนำ ขั้นประเมิน และขั้นสรุป นอกจากจะได้เรียนรู้แนว 2. การศึกษาแนวคิดของ bloom taxonomy ผ่าน youtube 6 ขั้นการเรียนรู้ คือ ความจำ ความเข้าใจ นำไปใช้ วิเคราะห์ ประเมินค่า และสร้างสรรค์ 3. ในการเรียนรู้ในวันนี้ทำให้ทราบว่าจะนำ WebQuest มาให้นักเรียนสร้างชิ้นงานได้อย่างไรที่แสดงถึงการคิดขั้นสูงตามแนวคิดของ bloom อนุทินครั้งที่ 11 สิ่งที่ได้เรียนรู้ในวันนี้คือ 1 ทำปฏิทินนัดหมายกลุ่มเพื่อนในวันที่ 14 กุมภาพันธ์ 2554 ตั้งแต่เวลา 06.00 น.-18.00 น.ใน google app เพื่อร่วมกันตอบคำถามในกิจกรรมการเรียนรู้ครั้งที่ 11 ซึ่งมีทั้งหมด 10 ข้อ โดยให้จับคู่กันตอบคำถามและเปลี่ยนแปลงการจับคู่ตอบคำถามตามเวลา 2 เข้าเยี่ยมชม [|www.Blogtv.com] ซึ่งเป็นเว็บไซน์สำหรับการสื่อสารอย่างหนึ่งซึ่งครูสามารถนำไปใช้ในการเรียนการสอนได้ และได้ลองใช้จริงในห้องเรียน อาจารย์มอบหมายให้ ณัฐพงษ์ เป็นผู้ออกไปนำเสนอผลงานผ่านเว็บไซด์เพื่อให้เพื่อนๆได้ชม